CELEX: 62012CA0259
Language: sk
Date: 2013-06-20 00:00:00
Title: Vec C-259/12: Rozsudok Súdneho dvora (ôsma komora) z  20. júna 2013 (návrh na začatie prejudiciálneho konania, ktorý podal Administrativen săd Plovdiv — Bulharsko) — Teritorialna direkcija na Nacionalnata agencija za prichodite — Plovdiv/Rodopi-M 91 OOD (Dane — DPH — Smernica 2006/112/ES — Zásady daňovej neutrality a proporcionality — Oneskorené zaúčtovanie a priznanie zrušenia faktúry — Oprava chyby — Zaplatenie dane — Štátny rozpočet — Neexistencia ujmy — Správna sankcia)

3.8.2013   
            
            
               SK
            
            
               Úradný vestník Európskej únie
            
            
               C 225/34
            
         Rozsudok Súdneho dvora (ôsma komora) z 20. júna 2013 (návrh na začatie prejudiciálneho konania, ktorý podal Administrativen săd Plovdiv — Bulharsko) — Teritorialna direkcija na Nacionalnata agencija za prichodite — Plovdiv/Rodopi-M 91 OOD
   (Vec C-259/12) (1)
   
   (Dane - DPH - Smernica 2006/112/ES - Zásady daňovej neutrality a proporcionality - Oneskorené zaúčtovanie a priznanie zrušenia faktúry - Oprava chyby - Zaplatenie dane - Štátny rozpočet - Neexistencia ujmy - Správna sankcia)
   2013/C 225/58
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen săd Plovdiv
   
      Účastníci konania pred vnútroštátnym súdom
   
   
      Žalobkyňa: Teritorialna direkcija na Nacionalnata agencija za prichodite — Plovdiv
   
      Žalovaný: Rodopi-M 91 OOD
   
      Predmet veci
   
   Návrh na začatie prejudiciálneho konania — Administrativen săd Plovdiv — Výklad článkov 242 a 273 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Správna sankcia uložená za oneskorené vykázanie zrušenia faktúry, hoci zrušenie bolo zaúčtované neskôr a dotknutá osoba uhradila daň vyplývajúcu zo zrušenej faktúry, ktorá nebola zapísaná do knihy nákupov a do daňového priznania za príslušné zdaňovacie obdobie — Peňažná sankcia vo výške celej dane, ktorá nebola zaplatená včas — Zásada daňovej neutrality
   
      Výrok rozsudku
   
   Zásada daňovej neutrality nebráni tomu, aby daňová správa členského štátu zdaniteľnej osobe, ktorá si v lehote stanovenej vnútroštátnou právnou úpravou nesplnila povinnosť zaúčtovať a priznať skutočnosti majúce vplyv na výpočet dane z pridanej hodnoty, ktorú je povinná zaplatiť, uložila peňažnú pokutu vo výške zodpovedajúcej sume tejto dane, ktorá nebola v uvedenej lehote zaplatená, hoci táto zdaniteľná osoba následne pochybenie odstránila a zaplatila daň v plnej výške vrátane príslušných úrokov. Vnútroštátnemu súdu prináleží, aby z hľadiska článkov 242 a 273 smernice Rady 2006/112/ES z 28. novembra 2006 o spoločnom systéme dane z pridanej hodnoty posúdil, či vzhľadom na okolnosti veci samej, predovšetkým vzhľadom na lehotu, v rámci ktorej sa opravila nezrovnalosť, závažnosť tejto nezrovnalosti a prípadnú existenciu podvodu alebo obchádzania uplatniteľnej právnej úpravy zdaniteľnou osobou, výška uloženej sankcie nejde nad rámec toho, čo je potrebné na dosiahnutie cieľov zabezpečenia riadneho výberu dane a predchádzania daňovým podvodom.
   
      (1)  Ú. v. EÚ C 243, 11.8.2012.